OpenLLM-France/wikimedia huggingface dataset:
# Jean-Michel Basquiat

Jean-Michel Basquiat (New York, Ameriketako Estatu Batuak 1960ko abenduaren 22a - 1988ko abuztuaren 12a) estatubatuar graffitigile, margolari eta marrazkigilea zen. 27 urterekin hil bazen ere, haren lanak gaur egungo artistengan eragin handia izateaz gain, afroamerikar artelan kotizatuenak dira.

## Bizitza

Basquiatek, haitiar baten eta puertorricar baten semeak, ikasketak bukatu gabe 1978an gurasoen etxea utzi zuen, New Yorkeko kaleetan bizitzeko. Artearen alorrean eman zuen lehen pausoa graffitia lantzea izan zen. Al Diaz lagunarekin batera, SAMO$^©$-ren izenpean (Same old shit, "Betiko kaka zaharra" ingelesez) HegoManhattango hormak poesia eta sarkasmoa uztartzen zituzten gizarteari buruzko esaldi kritikoz bete zituzten. Horri esker, Manhattanen SAMO$^©$ izena ezagun bilakatu zen. Garai hartan, postalak eta elastikoak eskuz eginez eta salduz biziraun zuen. Lagun batzuekin, Gray musika taldea sortu zuen. New Yorkeko gau giroan murgiltzeari esker, bertako artearen munduko arte-areto jabeak eta artistak lagun egin zituen, besteak beste Andy Warhol eta Keith Haring. Haren lehen erakusketen arrakasta berehalakoa izan zen eta urte gutxitan haren lana Europara ere iritsi zen: izan ere, Kasselko documenta 7an parte hartu zuen. Gero, New York Times egunkariko azalean agertu eta kalean bizitzetik aberats izatera iritsi zen. Warholekin elkarlanean, koadro ugari egin zituen, baina lan haien erakusketak oso kritika txarrak jaso zituenez, harengandik urrundu eta bere buruarekiko konfiantza galdu zuen. Warhol hil zenean, lur jota geratu zen: bizitzako azken garaian droga-menpekotasunean erori eta gaindosi batez hil zen. Bere bizi laburrean, mila margolan eta bi mila marrazkitik gora sortu zituen.

## Lanaren ezaugarriak

Haren lanak garaiko gizartea irudikatzen zuen eta haurren marrazkien indar eta askatasuna dutela esan izan da. Lehen garaian zaborretan jasotako ate, leiho, hozkailu... gainean marrazten zuen. Haren irudietan giza gorputza, garezurrak, gaztelania edo ingelesezko hitzak, erantsitako paperak... kolore biziz nahasten dira. Kritikari askok graffiti eta afrikar artearen eraginak azpimarratzen dituzte. Garaiko minimalismoari aurre egin zion eta neoespresionismoaren barruan sailkatu izan da haren lana. Alemaniako neoespresionistei basati berriak deitzen bazien ere, Basquiati bere lanari basati deitzea arrazista iruditzen zitzaion.

## Basquiat zineman

1996ean Julian Schnabelek Basquiat filma egin zuen.
2010ean Tamra Davisek Jean-Michel Basquiat: The Radiat Child izeneko film dokumentala egin zuen.
* Datuak: Q155407
* Multimedia: Jean-Michel Basquiat / Q155407
# Carl Lewis

Frederick Carlton Lewis edo Carl Lewis (Birmingham, Alabama, 1961eko uztailaren 1a -) estatubatuar atleta ohia da, distantzia laburreko korrikalari eta luzerako jauzilari moduan espezializatua, inoizko hoberenen artean duguna arlo horietan. Izan ere, 10 olinpiar domina (9 urrezko) eta Mundialetan beste 10 domina (8 urrezko) eskuratu zituen bere ibilbide luzean zehar.

## Ikus, gainera

* Atleta ezagunen zerrenda
* Afroamerikar ezagunen zerrenda

## Kanpo estekak

* (Ingelesez)(Gaztelaniaz)(Frantsesez)Webgune ofiziala
* Datuak: Q131237
* Multimedia: Carl Lewis / Q131237
# Earvin Johnson

Earvin Effay Johnson, Jr. edo "Magic" Johnson (Lansing, Michigan, 1959ko abuztuaren 14a-) saskibaloi-jokalari estatubatuarra izan zen, gaur egun erretiratua, NBAko inoizko hoberenetarikoa.
Joko-antolatzaile modura aritzen zen, nahiz eta garaiera ezohikoa zuen jokoa gidatzeko (2,05 metro); aipagarriak dira haren lastertasuna eta jokorako zuen irudimen aparta, batik bat paseak egitean. Los Angeles Lakers taldearekin 1980, 1982, 1985, 1987 eta 1988 urteetako NBA txapelketak irabazi zituen; sarritan hautatu zuten bai txapelketako eta bai finaleko jokalari onena. 1991ko azaroan, kirol-mundua guztiz txundituta utzi zuen, prentsaurreko batean HIESa eragiten duen birusa zuela eta kirola uztea erabaki zuela jakinarazi zuenean. 1992an Bartzelonan jokatu ziren Olinpiar jokoetan, urrezko domina lortu zuen Estatu Batuetako taldearekin.

## Kirol-ibilbidea

1979tik 1991ra Los Angeles Lakers taldekide arrakastatsua izan zen.

## Hiesa

1991n GIB birusak kutsatuta zegoela iragarri zuen. Ordutik, HIESaren aurkako kanpainen aktibista nabarmena da.

## Palmaresa

* NBA ligako txapelduna bost aldiz: 1980, 1982, 1985, 1987, 1988.
* 1992ko Olinpiar Jokoen urrezko domina AEBetako selekzioarekin.
* NBAko Jokalari Baliotsuenaren Saria hiru aldiz: 1987, 1989, 1990.
* NBAko All-Star taldean 12 aldiz aritua (1980-1992).
* NBAko All-Star partidako Jokalari Baliotsuenaren Saria birritan (1990, 1992).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Jokalariaren profila NBAren webgunean
* (Ingelesez) Magic Johnsonen webgune komertziala
* Datuak: Q134183
* Multimedia: Magic Johnson / Q134183
# Kontzertu

    Artikulu hau musika emanaldiari buruzkoa da; beste esanahietarako, ikus «Kontzertu (argipena)».
Musikan, kontzertua musika-konposizio baten edo batzuen jendaurreko emanaldia da. Kanpoan egiten daiteke, plaza edo lorategi batean, nahiz eraikin baten barruan, auditorio edo antzerki batean.

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q182832
* Multimedia: Concerts / Q182832
# La Fièvre (telesaila)

La Fièvre (euskaraz: «Sukarra») frantziar telesail dramatikoa da, Eric Benzekrik Canal+entzat egina.

## Sinopsia

Oharra: Atal honek istorio osoa edo amaiera argitzen du.
UNFPren sari banaketan, «toubab zikina!» —toubab hitzak woloferaz zuria esan nahi du, eta konnotazio gutxiesgarria du— oihukatu bitartean, futbol talde bateko izarrak (beltza da) burukada bat emango dio bere entrenatzaileari (zuria da). Nahiz eta istilua, berez, inolako konnotazio arrazistarik gabeko gaizki-ulertu batetik sortu den, gertakari horren bideoa izugarri zabalduko da eta sareak sutan jarriko ditu. Hortik aurrera bi emakumek gidatutako gerra mediatikoa hasiko da: futbol taldeak premiaz errekrutatuko duen Sam Berge, komunikazio agentzia batean lan egiten duen kontseilari politikoa. Beste muturrean, aldiz, Maire Kinsky aurkezle eta umorista probokatzailea; ez du inolako eskrupulurik gertaera instrumentalizatzeko eta eskuin muturrak boterera iristeko puztutako arraza eta politika tentsioak ustiatzeko.

## Pertsonaiak

* Nina Meurisse : Samuelle «Sam» Berger
* Ana Girardot : Marie Kinsky
* Alassane Diong : Fodé Thiam
* Benjamin Biolay : François Marens
* Xavier Robic : Tristan Javier
* Pascal Vannson : Pascal Terret
* Lou-Adriana Bouziouane : Kenza Chelbi
* Assa Sylla : Fatou Thiam
* Maxime Elias-Menet : Adam
* Johann Dionnet : Bertrand Latour
* Nicolas Vaude : Benoît de Gamey
* Bybianna Vimpi : Imane Thiam
* Grégoire Bonnet : Nicolas Barnet
* Jade Hénot : Justine
* Merwane Tajouiti : Mehdi
* Camila Hernandez : Bianca
* Steve Tran : Antoine
* Christophe Gauzeran : Jean-Jacques
* François Legrand : Arnaud
* Sarah Fitri : Sabrina

## Erreferentziak

* ↑ «Sukarra» Berria 2024-12-27 CC BY-SA 4.0 lizentziapean.
# Secret Level

Secret Level estatubatuar marrazki biziduneko telesail antologikoa da, Tim Millerrek Amazon Prime Videorentzat sortua. Hamabost film laburren serie antologiko hau bideojokoen munduko saga ezagunetan oinarrituta daude, eta bakoitza istorio eta izaera propioz josi dute. Fan service arloko telesail honek honako ahots-aktoreak izan ditu: Arnold Schwarzenegger, Patrick Schwarzenegger, Kevin Hart, Laura Bailey, Heaven Hart, Keanu Reeves, Gabriel Luna, Ariana Greenblatt, Adewale Akinnuoye-Agbaje, Michael Beach, Emily Swallow eta Claudia Doumit.
Hona hemen bideojokoak:
| Marka | Jabea |
| Armored Core | FromSoftware |
| Concord | Sony Interactive Entertainment |
| Crossfire | Smilegate |
| Dungeons & Dragons | Wizards of the Coast |
| Exodus | Archetype Entertainment |
| Honor of Kings | TiMi Studio Group |
| Mega Man | Capcom |
| New World: Aeternum | Amazon Games |
| The Outer Worlds 2 | Obsidian Entertainment |
| Pac-Man (Shadow Labyrinth) | Bandai Namco Entertainment |
| PlayStation | Sony Interactive Entertainment |
| Sifu | Sloclap |
| Spelunky | Mossmouth, LLC |
| Unreal Tournament | Epic Games |
| Warhammer 40,000: Space Marine 2 | Games Workshop |

## Erreferentziak

* ↑ «Bideojokoei gorazarre» Berria 2024-12-28 CC BY-SA 4.0 lizentziapean.
# The Listeners (telesaila)

The Listeners britainiar thriller psikologiko generoko telesaila da, Jordan Tannahillek BBC Onetzat egina.

## Sinopsia

Oharra: Atal honek istorio osoa edo amaiera argitzen du.
Claire Kutty ingeles irakaslea da protagonista nagusia, eta beste inork entzun ezin duen soinu batek oinazetzen du. Hainbat medikurengana joan arren, inork ez du lortuko gertaera horren zergatia argitzea. Itxuraz kalterik egiten ez duen soinu txiki bat besterik ez da, baina Claireren egunerokoa zapuztu egingo du pixkanaka: senarrarekin eta alabarekin duen harremana bere obsesioaren zamapean hondoratuko dira.

## Pertsonaiak

* Rebecca Hall: Claire
* Ollie West: Kyle
* Prasanna Puwanarajah: Paul
* Amr Waked: Omar
* Gayle Rankin: Jo
* Mia Tharia: Ashley
* Franc Ashman: Cassandra
* Samuel Edward-Cook: Damian
* Karen Henthorn: Emily
* Lucy Sheen: Teresa
* Ian Mercer: Tom
* Scottee: Noam
* Shreya M. Patel: Seema
* Kiruna Stamell: Dr. Broodthaers

## Erreferentziak

* ↑ «Obsesioaren zamapean hondoratuta» Berria 2025-01-04 CC BY-SA 4.0 lizentziapean.
# Adriana Paz

Adriana Paz (Mexiko Hiria, 1980ko urtarrilaren 13a) zinema, telebista eta antzerkiko aktore mexikarra da, eta 3 Ariel sari irabazi ditu bere interpretazioengatik.

## Biografia

Literatura Dramatikoa eta Antzerkia ikasi zituen Mexikoko Unibertsitate Nazional Autonomoan. Unibertsitateko ikasketak egiten ari zela, izaera erdi-profesionaleko antzezlan batzuetan hasi zen. Ikasketak amaitu zituenean, Kataluniara joan zen, eta bi urte eman zituen bertan. Dantza eskolak eta antzerki tailerrak jaso zituen Tarragonan eta Bartzelonan, eta lanak egin eszenan, eta publizitate iragarki batzuetan.
Bere lehen lan protagonista izan zuen 2013an, Aaron Fernandez Lesur zuzendariaren Las horas muertas filmean parte. Interpretazio horri esker, 2013ko Moreliako Nazioarteko Zinema Jaialdian Emakumezko Aktore Onenaren saria jaso zuen.
2018an, Fox telebistako Vis a vis telesailean parte hartu zuen, Altagracia pertsonaiarekin hirugarren eta laugarren denboraldiko protagonistetako bat izanik, eta bide batez ospea eman ziolarik partaidetza horrek.

## Erreferentziak

* ↑ (Gaztelaniaz) Adriana Paz, una actriz orgullosamente UNAM | Fundación UNAM. (Noiz kontsultatua: 2025-01-06).
* ↑ «Adriana Paz habla sobre "Las horas muertas", su primer -y bien rentable- papel protagónico» noticine.com (Noiz kontsultatua: 2025-01-06).

## Kanpo estekak

* Artikulu hau, osorik edo zatiren batean, katalanezko Wikipediako «Adriana Paz» artikulutik itzuli da; zehazki, 2024-09-17ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q27449437
* Multimedia: Adriana Paz / Q27449437
# Joaquín Urkiaga

Joaquín Urkiaga Legarburu (Zorrotza, Bilbo, 1910eko martxoaren 29a - Bilbo, 1965eko uztailaren 25a) bizkaitar futbolaria izan zen, atezain moduan aritzen zena. Jokatzeari utzi ondoren, entrenatzailea izan zen.

## Biografia

Euskal selekzioko atezain izan ondoren, Urkiagak Espainiako Lehen Mailan debutatu zuen Betis Balompierekin 1932ko abenduaren 25ean, FC Bartzelonaren aurka. Une horretatik aurrera, eta lau denboraldiz, talde zuri-berdeko atezain titularra izan zen, 1934/35 denboraldi historikoa barne. Denboraldi horretan, andaluziarrak ligako txapeldun izan ziren lehen aldiz eta historian behin. Urkiagak paper garrantzitsua izan zuen titulua lortzeko bidean, txapelketan gol gutxien jaso zituen atezaina izan baitzen, 21 partidatan 19 gol sartuta. Guztira, 72 partida jokatu zuen Sevilla aldean.
Gerra Zibila piztu ondoren, Urkiaga, beste futbolari asko bezala, Mexikora joan zen bizitzera, eta han finkatu zuen bere bizilekua. 1940ko hamarkadaren erdialdean amaitu zuen bere ibilbidea, CF Asturias eta CD Veracruz taldeetan jokatu ondoren, non klubeko Ligako lehen titulua lortu zuen talde historikoan parte hartu zuen, 1946.3an. Etapa horretan El Gordo (euskaraz: «Lodia») ezizenarekin ezaguna izan zen, bere ibilbideko azken urteetan izan zuen gehiegizko pisuagatik, nahiz eta garai horretako kirol kronistek bere elastikotasuna onartzen zuten, zutoinetik zutoinera hegan egiten baitzuen, eta gainera, baloiaren bila irteten zenean, aurrelariak zein atzelariak hegaldatzen ziren. Veracruzekin txapeldun atera zen denboraldian, bost penalti gelditu zituen. Erretiratu ondoren, aulkitik Tiburones zuzendu zuen, 1948an Mexiko Kopa eskuratuz.
1953an Ligako eta Txapeldunen Garaikurreko txapeldun izendatu zen, Tampico klubaren historian lehen aldiz eta behin bakarrik.

## Ibilbidea

| Kluba | Herrialdea | Denboraldiak |
| Real Betis | Espainia | 1932-1936 |
| CF Asturias | Mexiko | 1937-1944 |
| Tiburones Rojos de Veracruz | Mexiko | 1944-1945 |

## Palmaresa
### Txapelketak

| Saria | Kluba | Herrialdea | Urtea |
| Espainiako Lehen Maila | Real Betis | Espainia | 1934/35 |
| Liga Mayor | Tiburones Rojos de Veracruz | Mexiko | 1945/46 |

### Banaka

| Saria | Urtea |
| Zamora Saria | 1935 |

## Erreferentziak

* 1 2 (Gaztelaniaz) Calderón, Carlos. (2011ko uztaila). «El 'Gordo' Urquiaga» Medio Tiempo.
* ↑ (Ingelesez) BDFutbol Statistics
* ↑ (Gaztelaniaz) Báez-Jorge, Félix. (2010-9-15). «Personajes populares de Veracruz» Sev.gob.mx: 152. ISBN 9786073300032..
* ↑ (Gaztelaniaz) Franco, Eduardo. (2012-7-5). «De Urquiaga a Bakero, los jugadores españoles del Veracruz» Potencia Deportiva.

## Kanpo estekak

* Datuak: Q1690917
# Anna Heringer

Anna Heringer (Rosenheim, Alemania, 1977) emakumezko arkiteko alemana da, arkitektura eutsigarriko proiektuetan nabarmendu dena, garapen bidean dauden herrialdeetan bereziki hala nola Bangladesh edo Marokon.

## Biografia

Rosenheimera jaio eta Austriako mugan dagoen Laufen herrira joan zen. Bigarren hezkuntza amaitzean, Salzburgoko Mozarteum Musika eta Arte Dramatikoen Unibertsitatean ikasi zuen urtebetez. 1999an, arkitektura-ikasketak hasi zituen Austriako Linz hiriko Arte eta Diseinu Industrialeko Unibertsitatean, eta 2004an graduatu zen han, karrera amaierako METI eskolako proiektuarekin, zeina Rudrapurren (Bangladesh) eskola bat eraikitzeko proiektua izan zen. Eraikina egin eraman ahal izateko dirua biltzeaz arduratu zen, eta herriko komunitateko kideek lagundu zuten eraikitze prozesuan. Lokatza eta banbua erabili zituzten, inguruko material tradizionalak, bertako eraikuntza sistemekin jarraitzeaz gain, hau guztia etorkizunera begira prestatuz. 2005ean amaitu zuten proiektua.
Bere beste proiektu batzu ere Bangladeshen egin zituen, hala nola DESI, lanbide-heziketako eskola, 2008an amaitu zena. Eguzki-energiaz elikatzen da eskola eta ur korrontea duen buztinezko lehen egitura izateko ospea du. Marraketxen Iraunkortasunerako Trebakuntza Zentroa, 2010ean amaitu zuen lurra, zura eta zeramika erabiliz eraikitako ikastetxea. Lurra eta buztina, eta herritarren parte-hartze zuzena, baliatutako beste proiektu bat izan zen Wormseko katedraleko lurrezko aldarearena, 2018koa.

## Iruditegia

* DESI formakuntza zentroa, Haripur, Rajshahi, Bangladesh.
* METI eskola, Rudrapur, Bangladesh.
* Lurrezko aldarearen sagaratzea, Wormseko katedrala, Alemania.

## Erreferentziak

* Artikulu hau, osorik edo zatiren batean, katalanezko wikipediako «Anna Heringer» artikulutik itzulia izan da, 2024-09-29 data duen 34047397 bertsioa oinarritzat hartuta. Sartze-datarik ez duten erreferentziak, edo 2024-09-29 baino lehenago datatuak, jatorrizko artikulutik ekarri dira itzulpenarekin batera.
* ↑ VOCATIONAL SCHOOL RUDRAPUR. .
* ↑ openarchitecturenetwork.org. .
* ↑ Training Centre for Sustainability by Anna Heringer, Chwiter, Morocco. 18 d'agost de 2011.
* ↑ (Alemanez) Germany, Kirche und Leben, Münster. (2018-08-15). «Wormser Dom erhält neuen Altar aus Lehm» www.kirche-und-leben.de (Noiz kontsultatua: 2025-01-06).
* ↑ (Ingelesez) Author, Project. «| Anna Heringer Facebook Title» www.anna-heringer.com (Noiz kontsultatua: 2025-01-06).

## Kanpo estekak

* Datuak: Q4767076
* Multimedia: Anna Heringer / Q4767076
# Alberto Bayo

Alberto Bayo Giroud (Camaguey, 1892ko martxoaren 27a - Habana, 1967ko abuztuaren 4a) Espainiako Gerra Zibilean eta Kubako Iraultzan parte hartu zuen militar, abiadore eta idazle hispano-kubatarra izan zen. Gerra edo gerrilla teoriako lan askoren eta literatura liburuen egilea izan zen.

## Biografia

Kuban jaioa, Espainiaren kolonia zela, Afrika iparraldean Rifeko gerrara eraman zuten espainiar armadan, nahiz eta berak erresistentzia riftarraren aldeko ikuspegia izan. 36ko Gerran, Francoren aurka aritu zen hegazkin pilotu gisa. Guda galdu ostean, Mexikora joan zen eta 1947an, Dominikar Errepublika eta Nikaraguako diktadoreak kanporatzeko sortu zuten Karibeko Legioa-ko kide izan zen. 1955ean, Fidel Castrorekin batu eta Kubako iraultzan parte hartu zuen Fulgencio Batistaren diktaduraren aurka, gerrilla taktikak irakasten. 1967ko abuztuaren 4an, Alberto Bayo hil zen Habanan.

## Obra

* Cualquier cosilla (poesia), España, 1911
* Mis cantos de aspirante (poesia), España, 1911
* Cadetadas (poesia), España, 1912
* Canciones del Alkázar (poesia), España, 1914
* Juan de Juanes (eleberria), España, 1926
* Uncida al yugo (eleberria), España, 1926
* Dos años en Gomara, España, 1928
* La guerra será de los guerrilleros, España, 1937
* El tenorio laico (poesia), España, 1938
* Mi desembarco en Mallorca, Mexiko, 1944
* Tempestad en el Caribe, Mexiko, 1950
* Cámara, México (historia), 1951
* El caballero de los tristes destinos, Mexiko, 1953
* Magallanes, el hombre más audaz de la tierra, Mexiko, 1953
* 150 preguntas a un guerrillero, Mexiko, 1955
* Fidel te espera en la Sierra (poesia), Mexiko, 1958
* Mis versos de rebeldía, Mexiko, 1958
* Sangre en Cuba (poesia), Mexiko, 1958
* Mi aporte a la revolución cubana, 1960
* El tenorio cubano (poesia), 1960
* Versos revolucionarios, 130 or., 1960
* Mis versos, 223 or., 1965

## Erreferentziak

* ↑ https://datos.bne.es/persona/XX870494.html
* ↑ https://www.argia.eus/efemerideen-kanala/alberto-bayo-hil-zen-habanan
* ↑ https://dbe.rah.es/biografias/37050/alberto-bayo-giraud

## Kanpo estekak

* (Gaztelaniaz):Espainiako Errege Historia Akademiaren webguneko biografia.
* Datuak: Q13982
* Multimedia: Alberto Bayo / Q13982
# Nicolás Guillén

Nicolás Guillén (Camaguey, Kuba, 1902ko uztailaren 10a - Habana, Kuba, 1989ko uztailaren 16a) gaztelaniazko poeta izan zen. Kultura hispaniko eta europarrari uko egin gabe, tradizio beltza jaso zuen, nazioko folklorea iturburutzat hartuta. Arraza beltzaren sakoneko sentimenduak eta haren askatze nahia kantatu zituen, musikaltasun handiz: Motivos de son (1930); Sóngoro Casongo (1931). Iraultza nagusitu zelarik, Kubako Idazleen Batasunako lehendakari izendatu zuten, eta Kubako poeta nagusitzat hartua izan da. Garai hartakoak ditu Poemas de amor (1964), Tengo (1964) eta El gran zoo (1968) poema-bildumak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Guillén Nicolas; Mujika, Luis Mari: Nicolas Guillén, El son entero. - Egan, 1994-1, 216-219.

## Kanpo estekak

* Datuak: Q334118
* Multimedia: Nicolás Guillén / Q334118
# Lesbia Soravilla

Lesbia Soravilla (Camaguey, 1907 – 1989) idazle, feminista eta ekintzaile kubatarra izan zen, 1920 eta 1930eko hamarkadetako abangoardiari atxikia. Prestakuntza autodidaktakoa, eduki feminista zuen ipuinean, poesian eta eleberrian sartu zen.
Aktibismoaren barruan, emakumeen eskubideen aldeko zenbait erakunderen fundazioan parte hartu zuen, hala nola Kubako Emakumeen Kluba eta Emakumeen Batasun Nazionala, beste idazle batzuekin batera, hala nola; Ofelia Rodríguez Acosta, Berta Arocena, Julieta Carreta eta Tete Casusorekin. Ofelia Rodríguez Acostarekin batera, cuento carbibeño (Karibeko ipuina) deritzonaren lehen adierazleetako bat izan zen. Emakumeek beren herrialdeetan dituzten eskubideen defentsa bilatzen zuten taldeetan parte hartu zuten.

## Lanak

* El dolor de vivir (novela, 1932).
* Cuando liberan los esclavos (novela, La Habana: Editorial Cultura, 1936).

## Erreferentziak

* ↑ «About: Lesbia Soravilla» es.dbpedia.org (Noiz kontsultatua: 2021-12-20).

## Kanpo estekak

* Datuak: Q16590321
# Adela Vázquez

Adela Vázquez (Camaguey, Kuba, 1958) kubatar-estatubatuar ekintzaile eta antzezle transgeneroa da. 1980ko Marielgo exodoan emigratu zuten 125.000 lagunetako bat izan zen. San Frantziskora joan zen bizitzera. Bertan, HIESaren prebentzioa lan esparru duen Proyecto ContraSIDA elkartearekin lanean hasi zen. Halaber, pertsona transgeneroen eskubideen aldeko ekintzaile bihurtu zen.

## Kanpo estekak

* Datuak: Q23879722
* Multimedia: Adela Vazquez / Q23879722
# Ana Betancourt

Ana Betancourt (Camaguey, Kuba, 1832ko abenduaren 14a – Madril, Espainia, 1901eko otsailaren 7a) kubatar abertzalea izan zen. Emakumeen eskubideen bultzatzailea. Familia aberatsekoa zenez, bere garaiko emakume aberatsek jasotzen zituzten ikasketak egiteko aukera izan zuen, hala nola joskintza, etxeko gauzak egitea eta abar. Ignacio Mora Peraren emaztea bilakatu zen 1854 abuztuaren 17an. Bere senarrak, Ana bere ikasketak zabaltzera bultzatu zuen eta horri esker, frantses, ingeles eta literatura ikasketak egin zituen. Horri esker bere intelektoa asko ireki zuen eta munduan gertatzen ziren gauzen inguruan konturatzen eta kontzientziatzen lagundu zion.

## Independentzian izan zuen kolaborazioa

Kuban zen ideia independista Anaren eta bikotekidearen bihotzarekin lotuta zegoen zuzenean. Izan ere, bere sentimendu patriotikoak garatzen joan ziren bere bizitza osoan zehar. Kuba Espainiaren kolonia zen garai horretan. Ignacio Agramonte, 1868an bere herrialdearen askatasunarengatik borrokara joan zen.
Anak, bere ideia politikoen ondorioz, atzerrira joan behar izan zuen bere senarrarekin, bere sufrimendu guztia partekatu zuen pertsona izan baitzen. Denbora igaro eta gero, Anak Guaimaroko asamblean emakumeen eskubideak defendatzen hasi zen eta hortik aurrera, bidaia luze bat jarraitu zuen emakumeen eskubideak defendatzen.
1871n La Rosalian, Chorrillo-tik gertu (Najasa) harrapatu zuten. Hego Santa Cruzen erreumaz gaixotu zen. Hilabete batzuk beranduago, 1871ko urrian, New Yorkerantz joan zen itsasontzian.

## Erreferentziak

* ↑ (Gaztelaniaz) Nace Ana Betancourt, patriota camagüeyana.. (Noiz kontsultatua: 2018-03-12).

## Kanpo estekak

* Datuak: Q4750322
* Multimedia: Ana Betancourt / Q4750322
# Julio César La Cruz

Julio César La Cruz Peraza (Camaguey, Kuba, 1989ko abuztuaren 11) kubatar boxeolaria da. 2016ko Udako Olinpiar Jokoetan urrezko domina irabazi zuen eta baita 2020ko Udako Olinpiar Jokoetan ere. Lau aldiz amateur mailako munduko txapeldun ere bada, 2011ko, 2013ko eta 2017ko Munduko txapelketetan urrezko dominak irabazi zituelarik.

## Erreferentziak

* ↑ (Gaztelaniaz) «Boxeo la CRUZ Julio - Juegos Olímpicos de Tokio 2020» .. (Noiz kontsultatua: 2021-08-13).
* ↑ (Gaztelaniaz) «Julio César La Cruz, un hombre con una misión» Tokio 2020 (Noiz kontsultatua: 2021-07-30).

## Kanpo estekak

* Datuak: Q918584
* Multimedia: Julio César La Cruz / Q918584